
Uzašašće je kršćanski blagdan koji se slavi četrdesetog dana 
nakon Uskrsa, uvijek četvrtkom, a sjećanje je na Kristov uzlazak u 
nebo. Uzašašćem na nebo Isus Krist je spasio čovječanstvo. Zato se 
taj blagdan zove i Spasovo. Uzašašće u hrvatskoj kulturnoj baštini 
karakteriziraju spasovski ophodi, zvani križari i križarice, koji se prvi 
put spominju početkom 17. stoljeća u Bakru. Procesije su počinjale u 
ranu zoru sa svrhom blagoslova polja, održavale su se ponedjeljkom, 
utorkom i srijedom uoči Uzašašća, te su se ti dani zvali Križevi dani. 
Procesije su godine 1952. komunističke vlasti zabranile. 

Narod taj blagdan smatra i pastirskom svetkovinom, te ga 
karakteriziraju pastirske svečanosti, obredi i običaji. Slavonska 
mladež taj je blagdan nekoć proslavljala veseljem i plesovima. 

Bez obzira što je Uzašašće iznimno važan blagdan u kršćanstvu 
i što su nekoć uz njega bili vezani bogati i raznovrsni običaji kojima 
su ga Hrvati slavili, ti običaji nisu pobudili značajnu pozornost 
etnologa, antropologa i filologa. Stoga autor u ovom radu ponajviše 
koristi suvremene izvorne terenske zapise. 


Ključne riječi: Isus Krist, apostoli, čudesa, uzašašće, narodni 
obredi, ophodi i običaji, usmene lirske obredne pjesme. 


UvoD 


Uzašašće je blagdan koji se slavi četrdeset dana nakon Uskrsa, 
uvijek četvrtkom, a obilježava Kristov uzlazak u nebo. O Isusovom 
Uzašašću govore izvještaji Mateja, Marka i Luke. Blagdan se slavio 
u ranim stoljećima kršćanstva. U zapadnim katoličkim zemljama, 
kao i na Istoku, primjerice, u Jeruzalemu i Antiohiji, održavane su 
velike crkvene procesije uoči blagdana ili na sam blagdan. Uzašašće 
se naziva drugim Uskrsom, a najprije se slavilo zajedno s Duhovima, 
pedeset dana nakon Uskrsa. Od 4. st. slavi se četrdeset dana 

nakon Uskrsa. Augustin u svome Govoru 159 dvadesetih godina 5. 
st. istaknuo je da se Uzašašće slavi po cijeloj kugli zemaljskoj. U 
nekim krajevima Europe, primjerice u Njemačkoj, slavi se kao Dan 
muževa (Očev dan). 

Uzašašćem na nebo Isus Krist je spasio čovječanstvo. Zato se 
taj blagdan zove i Spasovo. Taj blagdan narod u Slavoniji naziva 
Spasovo, Spasovdan, Križevo. Pri tome treba znati da se u nekim 
krajevima, primjerice u Badljevini kod Pakraca, blagdan Uzvišenja 
svetoga Križa (14. rujna) naziva Križevo. U Badljevini se krajem 
kolovoza obilježavalo Ivanje, a sredinom rujna Križevo. Ti su se dani 
obilježavali jer je crkva posvećena svetom Ivanu Krstitelju, ali se 
slavi i kao crkva Uzvišenja svetog Križa. Prvo su proštenje ili kram, 
prema iskazu seljana, više obilježavali 'pemci', a drugi “pauri'. 
(Novopridošlo stanovništvo krajem 19. stoljeća bilo je pretežno 
češke nacionalnosti i njih su starosjedioci, prema njemačkom 
nazivu za Češku-Bč&hmen, nazivali Pemci. T ijekom vremena naziv 
“Pemci' postao je sinonim za novopridošlice. Na području Badljevine 
također se koristio i naziv 'paur', koja također svoje korijenje vuče 
iz njemačke riječi Bauer (seljak). Ta riječ je bila upotrebljavana 
za seljake s prostora civilne Slavonije, čime se htjelo ukazati na 
njihovu različitost od graničara na prostoru Vojne granice koja se 
prostirala uzduž Save. Bilo je mnogih koji su poistovjećivali riječ 
'paur sa Šokcem.) Danas svi obilježavaju oba blagdana, ali je 
Križevo ipak središnji seoski blagdan. Toga dana je veliki kram, 
odnosno kirvaj. Mnoge su obitelji pozivale u goste svoju rodbinu iz 
susjednih sela. Oni su još kolima u dopodnevnim satima dolazili 
svojoj rodbini kakao bi mogli stići na poldanju misu. Tog je dana 
misu služilo nekoliko svećenika. Oko crkve bili su licitari, 'rođe' sa 
svojim sitnicama i poneki sladoledar. To su bila mjesta oko kojih 
su se najviše motala djeca očekujući da im netko nešto kupi. Za to 
vrijeme domaćice su spremale ručak. Obično bi se već dan ranije 
ispekla pečenica i ona je uzjuhu, sarmu i kolače trebala biti glavnim 
jelom svečanog ručka. Od kolača su se najčešće pekle štrudle od 
sira i jabuka. U kasnijim poslijepodnevnim satima počinjale su 
zabave. Na njima su uglavnom sudjelovali mladi koji su tog dana 
bili oslobođeni poslova oko zbrinjavanja stoke pa bi samo navečer 
zbog večere nakratko navratili kući. Na zabavi su se tada okupljali 
mnogi mladići iz okolnih sela i zato je kirvaj na Križevo svima dugo 
ostajao u pamćenju.! 


! Ivana Kop zapisala je svibnja 2007. g. u Badljevini kod Pakraca, a kazali su 


joj njezina baka: Emilija Kop (djev. Magdić, rođ. 1936. g.). Otac je kazivačice 
Nijemac koji je nestao u Drugom svjetskom ratu. Obitelji Kop također su 

U Dalmatinskoj zagori pučki je naziv Križiili Spasovo. Isti naziv 
rabio je u Bosni Matija Divković 1616. godine (tako se Uzašašće 
nazivalo i u dijelovima Slovenije). U jadranskom području poznat 
je naziv Sensa, Sensovo.? Na Murteru je pučki naziv Dan velikog 
križa i Spasovo. U Subotičkoj biskupiji cijela nedjelja pred Spasovo 
zove se Križevačka nedjelja, a tri dana uoči blagdana zovu se Prosni 
dani. 

Uzašašće u hrvatskoj kulturnoj baštini karakteriziraju 
spasovski ophodi, zvani križari i križarice, koji se prvi put spominju 
početkom 17. stoljeća u Bakru. O hrvatskim crkvenim običajima 
svjedoči fra Đuro Rapaić 1762. godine u djelu Svakome pomalo 
iliti predike nediljne u kojemu piše da su se procesije održavale 
ponedjeljkom, utorkom i srijedom uoči Uzašašća, te su se ti dani 
zvali Križevi dani. 3 

Procesije su počinjale u ranu zoru sa svrhom blagoslova polja. 
U Boko-kotorskom zaljevu Hrvati su blagoslivljali polja, vrtove, 
šume i more. U metkovskom mjestu Dragoviji, uvečer pred Spasovo, 
služile su se svete mise protiv vukova, te se taj dan zvao Vučindan. 

Narod taj blagdan smatra i pastirskom svetkovinom, te ga 
karakteriziraju pastirske svečanosti, obredi i običaji. Slavonska 
mladež taj je blagdan nekoć proslavljala veseljem i plesovima. 

Bez obzira što je Uzašašće iznimno važan blagdan u kršćanstvu 
i što su nekoć uz njega bili vezani bogati i raznovrsni običaji kojima 
su ga Hrvati slavili, ti običaji nisu pobudili značajnu pozornost 
etnologa, antropologa i filologa. Stoga će se u ovom radu ponajviše 
koristiti suvremeni izvorni terenski zapisi.“ 


njemačkoga podrijetla. U kazivanju su sudjelovali i Ivanin djed Franjo Kop (rođ. 
1934. g.) i Katica Grčević (djev. Matijević, rođ. 1935. g.). Rkp. FF, Split, 2007., 
sv. 46, str. 13. (E str. 141). 

Prema lat. ascensio - uzašašće. 


Milovan Gavazzi, Godina dana hrvatskih narodnih običaja, III. izdanje, Hrvatski 
sabor kulture, Zagreb, 1991., str. 63-70. 


RKp. FF, Split (Rukopisne zbirke Katedre za hrvatsku usmenu književnost 
Filozofskoga fakulteta Sveučilišta u Splitu). Rkp. FF Mostar (Rukopisne zbirke 
Katedre za hrvatsku usmenu književnost, Filozofskoga fakulteta Sveučilišta u 
Mostaru). Te su rukopisne zbirke nastale kao rezultat izvornih terenskih zapisa 
studenata kojima sam bio mentorom pri izradi više od tisuću seminarskih 
radova i, do sada, 142 diplomska rada iz hrvatske usmene književnosti (oznaka 
D - znači diplomski rad, Z znači završni rad, S označava seminarski rad, a 
oznaka E znači da je rukopis u elektroničkom obliku. Rukopisne zbirke nalaze 
se kod mene.). 

1. ISUSOVO USKRSNUĆE 


Prvoga dana u tjednu, u praskozorje, Marija Magdalena, Marija 
Ivanova i Marija Jakovljeva? došle su na grob s miomirisima. Kamen 
je bio otkotrljan od groba, a u grobu ne nađoše Kristovo tijelo. Dok 
su stajale zbunjene, dva čovjeka u blistavoj odjeći stadoše do njih. 
Uplašene obore lica k zemlji, (5) a oni će im: “Što tražite Živoga 
među mrtvima? (6) Nije ovdje, nego uskrsnu! Sjetite se kako vam 
je govorio dok je još bio u Galileji: (7) Treba Sin Čovječji biti predan 
u ruke grješnika, i raspet, i treći dan ustati.'" Sjetiše se one riječi 
njegovih, vratiše se s groba, te javiše sve to jedanaestorici i svima 
drugima. Međutim, apostoli im ne povjerovaše. (12) A Petar usta i 
potrča na grob. Sagnuvši se, opazi samo povoje. I vrati se kući čudeći 
se tome što se zbilo (Mt 28,1-10; MK 16,1-8; Iv 20,1-10). 


2. ISUSOVO JAVLJANJE NAKON USKRSNUĆA 


Nakon svoga Uskrsnuća Isus Krist se, u raznim prigodama 
sve do uzašašća na nebo, četrdeset dana javljao apostolima i 
učenicima. 


2.1. Isusovo javljanje Mariji Magdaleni 


Nakon što je Marija Magdalena* obavijestila apostole Petra i 
Ivana da je Kristov grob prazan, vratila se grobu, stala nad njim i 
plačući se sagnula prema grobu i opazila dva anđela, jednoga povrh 
mjesta gdje je bila Isusova glava, a drugoga gdje su bile Isusove 
noge. Anđeli je upitaše zašto plače, a ona im odgovori: “Uzeše moga 
Gospoda i ne znam kamo ga položiše. Rekavši to, obazre se i vidje 
Isusa, ali ga prepozna tek kada je pozva Marijo". Otišla je i o svemu 
obavijestila Kristove učenike, ali joj oni ne povjerovaše. 


U iločkom kraju u starini je postojao običaj da su tri žene u tišini odlazile na 
Veliki četvrtak do tri križa. Nisu razgovarale među sobom niti sa slučajnim 
prolaznicima, već su u sebi molile krunicu ili neke druge molitve. Kod trećeg 
križa pred crkvom u tišini bi se razilazile svojim kućama. Vjerojatno je taj običaj 
spomen na tri Marije koje su pratile Isusa od početka Muke do ukopa. Za 
ove žene reklo bi se da idu “tražiti Isusa". Marijana Bošnjak zapisala je 2009. 
godine u Iloku. Kazala joj je Jelica Matković, djevojački Boban, rođena 1944. u 
Iloku, živi u Ulici Matije Gupca u Iloku. RKkp. FF, Mostar 2009. 


5 = Vidi: Bartol Kašić, Život Svete Marije Mandaljene, u: Zbornik proze XVI. i XVII. 
stoljeća, priredio Jakša Ravlić, PSHK, knjiga 11, Zora i Matica hrvatska Zagreb, 
1972., str. 206-212. 

2.2. Javljanje dvojici učenika na putu u Emaus 


Potom se Isus javio učenicima Kleofi i, prema predaji svetom 
Luki," koji su iz Jeruzalema išli u Emaus, selo udaljeno dvanaestak 
kilometara. Dok su učenici razgovarali, pristupio im je Isus, ali ga 
nisu prepoznali. Isus ih je upitao o čemu tako žalosno razgovaraju. 
Oni se snuždeni zaustave, a Kleofa ga začuđeno upita: zar je on 
jedini stranac koji ne zna što se dogodilo u Jeruzalemu. Isus ih 
upita: “Što to?" Odgovore mu: “Pa ono s Isusom Nazarećaninom 
kojega osudiše i razapeše." (25) A on će im: “O bezumni i srca 
spora, vjerujte što god su proroci navijestili! (26) Nije li trebalo da 
Krist sve to pretrpi te uđe u svoju slavu?" 

Tada im, od Mojsija i svih proroka, protumači što u svim 
Pismima ima o njemu. Kad se približiše selu, učenici navaljivahu 
da ostane s njima. Kad bijahu za stolom, uze kruh, izreče blagoslov, 
razlomi te im davaše. Učenici tek tada prepoznaše Isusa, a on im 
iščeznu s očiju. (32) Tada rekoše jedan drugome: “Nije li gorjelo srce 
u nama dok nam je putem govorio, dok nam je otkrivao Pisma?" 
(33) U isti se čas digoše i vratiše u Jeruzalem. Nađoše okupljenu 
jedanaestoricu i one koji bijahu s njima. (34) Oni im rekoše: “Doista 
uskrsnu Gospodin i ukaza se Šimunu!" (35) Nato oni pripovjede 
ono s puta i kako ga prepoznaše u lomljenju kruha (Mk 16,12-13). 


2.3. Javljanje apostolima 


Dok dvojica učenika pripovijedaše apostolima o njihovom 
doživljaju na putu u Emaus i kako po lomljenju kruha prepoznaše 
Isusa, najednom se među njima pojavi Isus i pozdravi ih riječima 
“Mir vama! Ja sam! Ne bojte se!" Kad ga ugledaše, padoše na koljena 
pred njim, a neki ne povjerovaše. Tada im Isus reče: (38) “Zašto se 
prepadoste? Zašto vam sumnje obuzimaju srce? (39) Pogledajte ruke 
moje i noge! Ta ja sam! Opipajte me i vidite jer duh tijela ni kostiju 
nema, kao što vidite da ja imam." (40) Rekavši to, pokaza im ruke 
i noge. (41) I dok oni od radosti još nisu vjerovali, nego se čudom 
čudili, on im reče: “Imate li ovdje što za jelo?" (42) Oni mu pruže 
komad pečene ribe. (43) On uzme i pred njima pojede. (44) Nato im 
reče: “To je ono što sam vam govorio dok sam još bio s vama: treba 
se ispuniti sve što je u Mojsijevu Zakonu, u Prorocima i Psalmima o 
meni napisano. " (45) Tada im otvori pamet da razumiju Pisma (46) te 


7 SvetiLuka je taj događaj zapisao u svom Evanđelju. Vidi: Janko Oberški, Biblijska 


povijest Staroga i Novoga zavjeta, Marjantisak, Split, 2005., str. 200-201. 

im reče: “Ovako je pisano: “Krist će trpjeti i treći dan ustati od mrtvih, 
(47) iu njegovo će se ime propovijedati obraćenje i otpuštenje grijeha 
po svim narodima počevši od Jeruzalema. ' (48) Vi ste tomu svjedoci. 
(49) I evo, ja šaljem na vas Obećanje Oca svojega. Ostanite zato u 
gradu dok se ne obučete u Silu odozgor" (Mt 28,16-20; Mk 16,14- 
18; Iv 20,19-23; Dj 6,1-8). 

Time je Isus Krist ustanovio sakrament pokore. Otac nebeski 
poslao je Isusa Krista kako bi čovječanstvu donio mir i pomirio 
grješne ljude s Bogom. Tu je vlast Krist prenio apostolima, koji su 
po primljenoj moći Svetoga Duha, u ime Božje ljudima opraštali 
grijehe. Apostoli su tu vlast prenijeli biskupima i svećenicima. 

Jedanaestorici se Isus javio i dok su blagovali za stolom, 
prekorivši njihovu nevjeru i okorjelost jer ne povjerovaše onima koji 
ga vidješe uskrsla od mrtvih. (15) I reče im: “Pođite po svem svijetu, 
propovijedajte evanđelje svemu stvorenju. (16) Tko uzvjeruje i 
pokrsti se, spasit će se, a tko ne uzvjeruje, osudit će se. (17) A 
ovi će znakovi pratiti one koji uzvjeruju: u ime će moje izganjati 
zloduhe, novim će jezicima zboriti, (18) zmije uzimati; i popiju li što 
smrtonosno, ne, neće im nauditi; na nemoćnike će ruke polagati, i 
bit će im dobro" (Mt 28,16-20; Lk 24,36-49; Iv 20,19. 23; Dj 1,6-8). 


2.4. Isus vrhovnu vlast predaje Petru 


Nakon doručka Isus je tri puta pitao Šimuna Petra: “Šimune 
Ivanov, ljubiš li me većma nego ovi?" Petar je sva tri puta potvrdno 
odgovorio. Isus mu nakon toga reče: “Pasi ovce moje! Zaista, zaista 
ti kažem, kad si bio mlađi, opasivao si se i hodio si kuda si htio; a 
kad ostariš, raširit ćeš svoje ruke i drugi će te opasivati i odvesti 
kamo ti nećeš." 

Time je Isus vrhovnu vlast predao Petru i prorekao mu 
mučeničku smrt koja se dogodila između 64. i 69. godine kada je 
za Neronova progonstva naglavce razapet na križu.? 


2.5. Sveopće poslanje u Galileji 


Posebno je svečano Isusovo ukazanje bilo u Galileji pred 
jedanaestoricom apostola i pred pet stotina učenika. Isus pristupi 
apostolima i reče im: “Dana mi je sva vlast na nebu i na zemlji! (19) 


5 = Vidi: Janko Oberški, Biblijska povijest Staroga i Novoga zavjeta, Marjantisak, 
Split, 2005., str. 201. 


% Isto, str. 203-204. 

Pođite dakle i učinite mojim učenicima sve narode krsteći ih u ime 
Oca i Sina i Duha Svetoga (20) i učeći ih čuvati sve što sam vam 
zapovjedio!" “I evo, ja sam s vama u sve dane - do svršetka svijeta." 
(MK 16,14-18; Lk 24,36-49; Iv 20,19-23; Dj 1,6-8). 

Tim je riječima Isus apostolima predao trostruku vlast: 
učiteljsku — da naučavaju sve narode, svećeničku — da dijele 
sakrament krštenja i druge sakramente i upravnu — da naređuju 
što vjernici trebaju činiti za svoje spasenje. Isus je tom prigodom 
svečano naredio sakrament svetoga krštenja. 1? 


3. KRISTOVO UZAŠAŠĆE 


U Djelima apostolskim o Uzašašću piše: 

(1) Prvu sam knjigu, Teofile, sastavio o svemu što je Isus činio i 
učio (2) do dana kad je uznesen pošto je dao upute apostolima koje 
je izabrao po Duhu Svetome. (3) Njima je poslije svoje muke mnogim 
dokazima pokazao da je živ, četrdeset im se dana ukazivao i govorio 
o kraljevstvu Božjem. (4) I dok je jednom s njima blagovao, zapovjedi 
im da ne napuštaju Jeruzalema, nego neka čekaju Obećanje Očevo 
“koje čuste od mene: (5) Ivan je krstio vodom, a vi ćete naskoro 
nakon ovih dana biti kršteni Duhom Svetim." (6) Na to ga sabrani 
upitaše: “Gospodine, hoćeš li u ovo vrijeme Izraelu opet uspostaviti 
kraljevstvo?" (7) On im odgovori: “Nije vaše znati vremena i zgode 
koje je Otac podredio svojoj vlasti. (8) Nego primit ćete snagu Duha 
Svetoga koji će sići na vas i bit ćete mi svjedoci u Jeruzalemu, po 
svoj Judeji i Samariji i sve do kraja zemlje." (9) Kada to reče, bi 
uzdignut njima naočigled i oblak ga ote njihovim očima. (10) I dok su 
netremice gledali kako on odlazi na nebo, gle, dva čovjeka stadoše 
kraj njih u bijeloj odjeći (11) i rekoše im: “Galilejci, što stojite i gledate 
u nebo? Ovaj Isus koji je od vas uznesen na nebo isto će tako doći 
kao što ste vidjeli da odlazi na nebo" (Mt 28,16-20; Mk 16,14-18; 
Lk 24,36-49).!! 

Svojim javljanjima i uzašašćem na nebo Isus Krist je učinio 
nova čudesa kojima je završio svoj boravak na zemlji i učvrstio vjeru 
svojih apostola i učenika, te oni odoše i propovijedahu posvuda, a 
Gospodin surađivaše i utvrđivaše Riječ popratnim znakovima (Lk 
24,50-53; Dj 1,9-11). 


10 [sto, str. 204. 


m Usp. Leksikon ikonografije, liturgike i simbolike zapadnog kršćanstva i Uvod u 


ikonologiju Radovana Ivančevića, (ur.), Anđelko Badurina, Kršćanska sadaš- 
njost, Zagreb, 1990., str. 578-579. 

Isus kao sin Božji kraljuje s Bogom Ocem. U slavi će se pojaviti 
na sudnji dan, silazeći na nebeskim oblacima na zemlju, gdje će 
suditi svim ljudima. Svojim je životom pokazao kako se stječe vječni 
život i nebeska slava. 1? 


4. KRIŽARI I KRIŽARICE 


Spasovski ophodi u Slavoniji, Srijemu i Vojvodini nazivaju 
se križari (križarice), križi. U Slavoniji bi pastirice i pastiri uvečer 
uoči Spasova priredili križ od lakšega drveta, okitili bi ga cvijećem 
i vijencem od različitoga cvijeća ubranoga po livadama, brdima 
i dolinama. Išaran i okićen križ preko noći bi ostavili zaboden u 
plotu kako zbog noćne rose ne bi uvenulo cvijeće i zelen. Pokatkad 
bi križ bio urešen maramom i zrcalom. Straža bi noću čuvala križ. 

Jutrom su se okupljale skupine križara i križarica koji su među 
sobom birali dvojicu za gazde i njima bi pridodali dvije gazdarice. 
Njihova je zadaća bila voditi računa da sve bude u najboljem redu. 
Glavne su osobe dječak ili djevojčica koji su nosili križ, a za njima 
su u koloni išli dvoje po dvoje i među njima dječak ili djevojčica 
koji su nosili košare ili lonce u koje su skupljali darove. Idući bi 
pjevali prigodne pjesme namijenjene domu i pojedinim ukućanima 
u njemu. Dom iz kojega su polazile skupine, bio je obvezan iza 
ophoda prirediti ručak, ponegdje i večeru, od onoga što su na dar 
dobili križari i križarice. Darove su činili brašno, mlijeko, sir, vrhnje, 
maslac, mast, vino, novac i sl., a dobivali su ih nakon otpjevanih 
pjesama u kući domaćina. Kad bi križari ušli u dvorište pjevali su 
pjesme koje su umnogome slične drugim čestitarskim pjesmama: 


Mi dojdosmo ovdi, Ili: 
prid gazdine dvore, 


u njeg ima kažu: Svi križi Božji 


i smoka i bilja podigoše se, 

i sladkoga vina. a mi idemo u vaše dvorove, 
On je dobar gazda, na pune stole. 

on će nama dati: Tko nas daruje 

i smoka i bilja Ti njega Bože! 


i sladkoga vina. 


12 Vidi: Janko Oberški, Biblijska povijest Staroga i Novoga zavjeta, Marjantisak, 
Split, 2005., str. 205. 


15 Luka Ilić Oriovčanin, Narodni slavonski običaji, Zagreb, 1846., str. 138. 

Vraćajući se nakon obiđenoga sela križari su pjevali pjesme, 
među kojima su i sljedeće: 


Mi idemo preko sela, Mile, lale, hoj! 

Mile, lale, hoj! Cijelo selo obiđosmo, 

A oblaci preko neba, Mile, lale, hoj! 

Mile, lale, hoj! I sva stada prebrojasmo, 
A mi brže, oblak brže, Mile, lale, hoj! 1“ 


Kada bi prošli selo, pjevajući i vičući na vukove, išli bi 
na pašnjake gdje je cijelu godinu stado paslo. (Galama i vika 
imaju apotropejski karakter.)!" Poslije toga poškropili bi stado 
blagoslovljenom vodom, klekli, pozdravili Gospu i opet se u koloni 
uputili u brda, gdje bi isti prizor ponovili dok ne bi došli u otvorenu 
kuću. Domaćin bi ih odmah morao počastiti. 

Kada poljem ili brdom s križem idu ponovno pjevaju pjesme, a 
neke od njih imaju dodolski!* karakter, kao, primjerice, sljedeća: 


Molimo se višnjem Bogu, ili: 
vojno le, dodo le! 

Da popuhne vihar vitar, 
vojno le, dodo le! 

Da udari tiha kiša, 

vojno le, dodo le! 

Da porosi naša brda (polja), 
vojno le, dodo le! 

I travicu litinicu, 

vojno le, dodo le! 

Da nam marva paše ima, 
vojno le, dodo le! 


Molimo se Višnjem Bogu, 
lale mile, dodo le! 

Da podrane višti lovci. 
lale mile, dodo le! 

Da pobiju divju zvirad, 
lale mile, dodo le! 

Da slobodno marva pase, 
lale mile, dodo le!!7 


14. [sto, str. 139. 
15 Apotropejski ophodi, obredi i pjesme imaju za cilj: odvraćanje demonskih sila 
od ljudi, domova; stoke, štala; doprinos zdravlju i ljepoti; povećanje rodnosti 
polja, livada, njiva, vrtova; liječenje bolesti. Neki apotropejski obredi imaju 
magijske poganske značajke, a neki su kristijanizirani. Vidi: Marko Dragić, 
Apotropejski obredi, običaji i ophodi u hrvatskoj tradicijskoj kulturi, Croatica et 
slavica Iadertina, Sveučilište u Zadru, Zadar, 2007., str. 369-390. 

Dodolski ophodi i basme koje su ih pratile svoje podrijetlo baštine iz prastarih 
mnogobožačkih vremena. Izvodile su ih djevojke prekrivene zelenilom, u 
vrijeme proljetnih i ljetnih suša. Po pripjevu pjesama koje su izvodile djevojke 
se nazivaju dodole. Vidi: Marko Dragić, Ladarice, kraljice i dodole u hrvatskoj 
tradicijskoj kulturi i slavenskom kontekstu, Hercegovina, godišnjak za kulturno 
i povijesno naslijeđe br. 21, Mostar, 2007., str. 275-296. 


Luka Ilić Oriovčanin, Narodni slavonski običaji, Zagreb, 1846., str. 141. 

Kada bi križari došli na željeno mjesto, nastala bi velika žurba. 
Neki bi pekli odojke, neki janjce pripravljene za tu svečanost. Oko 
dva sata popodne gazda bi zavikao da je vrijeme za užinu. Kod 
te časti predsjednikom bi bio poljar koji bi čuvao livade i zadavao 
strah pastirima da bolje čuvaju svoja stada i stoku. U Posavini 
bi neki pastiri imali torbu, bič i sjekiricu, a pred sobom platno u 
koje se zamotavala užina (užinarka) koju bi sutradan nosili idući 
sa stokom na pašu. Za vrijeme užine gazda poljaru recitira šaljivu 
zdravicu: 

Bog živio našega poljara: da mu Bog dade, da niz rudo vozi, po 
trnju hodi, u luli da sjedi, kroz kamiš noge da pruži. 

Ili: 

Bog mu dao, kad bude u najvećoj potrebi, od raka dva kraka, 
od komara rebara, u rešetu rakije, da se junak napije. 

Potom bi uslijedile zdravice, dok ne bi započelo kolo. Uvečer 
bi došle i djevojke na poziv pastira. U neko bi doba noći umorni 
večerali. Križ bi katkad ostavili u šumi ili bi ga donijeli kući, a 
sutradan bi ga nosili na pašnjak i privezali ga na vrh stabla ispod 
kojega bi danju stoka plandovala. Pokatkad bi križ dali poljaru 
kako ne bi bio strog prema pastirima. 1? 

U slavonskim i srijemskim mjestima križari su sa gajdama, išli 
od kuće do kuće, pjevajući pjesme koledarke!? i pjesme o Ljelji.?? 


18 Isto, str. 136-145. 


19 Koleda je riječ mnogostrukoga značenja. U usmenom su diskursu i nazivi: 
kolenda, kolendra (u Splitu i okolici), koledva (u Dubrovniku i okolici, Belom na 
otoku Cresu), a izvođači se nazivaju koledaši, kolendaši, kolendraši, koledvaši; 
te kolojani (u Zlarinu kod Šibenika), koleđani (kod Hrvata u Rumunjskoj, a u 
Gdinju na Hvaru ophod se zove koleđanje!); junaki i ditići kod gradišćanskih 
Hrvata. Nazivaju se i koledvači, te koleđani, kolijani. U Jelsi na Hvaru ophod se 
naziva koleđanje, kolendanje, kolejanje. U Istri, Hrvatskom primorju pa i Lici 
nazivaju se i fiole (prema pripjevu “fiole"). Koleda znači: skupno pjevanje muške 
djece, mladića pa i odraslih ljudi; pjevanje (kolendanje) mladića djevojci pod 
ponistrom; obred, ophod, pjesma, čestitanje; božićni kruh, božićno darivanje, 
božićna vatra, božićna slama koja se na Badnju večer prostirala po sobi; Badnji 
dan, Novu godinu. Koleda znači i krijes koji se palio na Jurjevdan (23. travnja) i 
na Ivandan (24. lipnja) te krijes koji se palio za vrijeme biranja seoskih kraljeva. 
Koledom su se nazivale obredne vatre koje su palili uskoci. Kod gradišćanskih 
Hrvata koledati znači prositi (tražiti darove). Vidi: Marko Dragić, Koledanje i 
veselanje u hrvatskoj tradiciji, Zbornik radova Filozofskog fakulteta u Splitu, br. 
1., Split, 2008., str. 21-43. 


U slavenskoj je mitologiji Ladin sin Ljeljo - bog ljubavi. Pilar navodi, a Slobodan 
Zečević ga citira, da su dalmatinski renesansni pisci uvijek navodili božanstvo 
Lelja kao sinonim za Amora ili Kupidona. Prisutnost Ljelja u južnoslavenskoj 
mitologiji Pilar afirmira i višebrojnim nazivima planina Ljeljen u Bosni i 
Hercegovini, te Ljeljen-brdo na razmeđu Dalmacije i Hercegovine, Ljeljen Glavica 

Običaj je bio da muškarci idu u križare, rjeđe žene i djevojke. Oni 
su od kuće do kuće nosili križ nakićen vijencem od raznovrsnoga 
cvijeća i svilenim vrpcama. Križari su pjevali pjesme kojima svakom 
domu žele plodne livade, polja, gore, i puno zdrave marve, puno 
zdravlja, sloge i veselja, te su za uzvrat dobivali smokve, i drugo 
voće, pite, novce. Po završetku ophoda vraćaju se kući i do nekih 
doba noći časte se, vesele i plešu kola.?! 

Po nekim poljičkim selima župani bratovština (gaštalci) išli 
su od susjeda do susjeda, govoreći Darujte nam Spasitelja i za to 
dobivali napojnice.?? 

U Varošu, od Uskrsa do Križeva (Spasova), pred kućama su 
se skupljala djeca (a i djevojke), pjevali su i plesali kolo; i učili se 
kako će ići za križi. Često se događalo da dođu i velike cure u to 
dječje kolo, pa se pjevalo do kasno doba noći. Na Križevo se išlo za 
križem i bilo bi dječje kolo, a posebno ili skupa s njihovim bude i 
drugo veliko kolo.?3 

kkk 


Slični su se običaji održavali i u Slovačkoj.““ Srbi su također 
izvodili sličan ophod nazivan krstonoše, krstari. U nekim krajevima 
samo su izrađivali i kitili križeve, te ih stavljali na kuće ili drveta. #5 


5. SLAVLJE SLAVONSKE I SRIJEMSKE MLADEŽI 


Slavonska mladež Uzašašće je slavila izvan sela, na meraji,?$ 
podižući visoko drvo nakićeno cvijećem i vrpcama, oko koga su 


u Konavlima, Lelija Planina u Hercegovini, Ljeljen — vrh planine Visočice kod 
Konjica itd. Vidi: Marko Dragić, Ladarice, kraljice i dodole u hrvatskoj tradicijskoj 
kulturi i slavenskom kontekstu, Hercegovina, godišnjak za kulturno i povijesno 
naslijeđe, br. 21, Mostar, 2007., str. 275-296. 


Slike iz domaćega života slavonskoga naroda i iz prirode, s dodatkom: Slavonske 
pučke sigre, od Mijata Stojanovića zemunskog k. c. nadučitelja, člana 
gospodarskog druživa i poslužujućega člana druživa za povjestnicu i starine 
Jugoslavenah. U Zemunu Tiskarnicom Ignjata Karla Soprosa, 1858., str. 53. 


21 


22 Frano Ivanišević, Poljica, narodni život i običaji, reprint izdanja JAZU iz 1906. i 


neobjavljena građa, Književni krug Split, Split, 1987., str. 453. 

Luka Lukić, Varoš. Narodni život i običaji, u: Zbornik za narodni život i običaje 
Jugoslavenske akademije znanosti i umjetnosti, knj. XXV., sv. 2., Zagreb, 1924., 
str. 297. 

Luka Ilić Oriovčanin, Narodni slavonski običaji, Zagreb, 1846., str. 143.-144. 
Vidi: Milovan Gavazzi, Godina dana hrvatskih narodnih običaja, II izdanje, 
Hrvatski sabor kulture, Zagreb, 1991., str. 67. 

Meraja - (tur. mer'a) — ugodan, suncem obasjan kraj, općinska zemlja, javni 
pašnjak. Klaić, 870. 

plesali kolo i veselili se. Na svakom ulazu doma, na stanu i gdje god 
je ulaz za ljude ili ulaz za stoku, ljudi bi od ljeskovih šiba zatakli 
napravljene križeve u znak pobjede križa nad zlom, i da je po križu 
pobijeđena smrt, te da je ustavši iz groba, Spasitelj putem križa 
slavno uzašao na nebo i ušao u Slavu vječnu.?7 


6. POST I ZAVJET 


Običaj je bio da svako selo u Slavoniji osim u samom selu 
ima i izvan sela drveni križ; ili malu kapelicu s raspelom i slikom 
Bogorodice ili s kipom, slikom nekog drugog sveca. U dane kao 
što je Spasovo kojemu prethode post i molitva pobožni puk 
cvijećem nakiti raspelo ili kapelu, a pred kipom ili slikom upale 
svijeće voštanice ili uljanice. Tim sakralnim predmetima narod je 
hodočastio u procesiji ili pojedinačno. Poglavito su dolazile starice, 
moleći i nekoliko dana posteći, tako da samo jedanput na dan jedu, 
i uzdržaju se od istog bijelog smoka: jajah, mlieka, sira itd.?9 


7. KRIŽARSKE PJESME 


Malobrojne su križarske pjesme sačuvane do naših dana. 
Luka Ilić Oriovčanin navodi ih osam.?* Milovan Gavazzi navodi 
sedam pjesama od kojih su tri preuzete od Oriovčanina.?% Krešimir 
Mlač navodi pet križarskih pjesama od kojih je jedna preuzeta od 
Oriovčanina, a četiri sljedeće su iz okolice Slavonskoga Broda:>! 


Svi križi, Bože, na pune stole! 

Tko nas daruje zlatnim dukatom, 

ti njega, Bože, zdravljem, veseljem! 
U domu zdravlja, u brdu vina, 

u brdu vina, u polju žita, 


27 Slike iz domaćega života slavonskoga naroda i iz prirode, s dodatkom: Slavonske 


pučke sigre, od Mijata Stojanovića zemunskog k. c. nadučitelja, člana gospo- 

darskog druživa i poslužujućega člana druživa za povjestnicu i starine 

Jugoslavenah. U Zemunu Tiskarnicom Ignjata Karla Soprosa, 1858., str. 53. 
28 Isto, str. 58. 


29 Vidi: Luka Ilić Oriovčanin, Narodni slavonski običaji, Zagreb, 1846., str. 138-142. 


% Vidi: Milovan Gavazzi, Godina dana hrvatskih narodnih običaja, III. izdanje, 


Hrvatski sabor kulture, Zagreb, 1991., str. 64-67. 
Vidi: Krešimir Mlač, Zlatna knjiga hrvatske narodne lirike, MH, Zagreb, 1972., 
str. 140-141. 

na svakom klasu po kilu žita, 

na suražice i po dvi kile; 

na svakom trsu po kabal vina, 

na povalnice i po dva kabla! ?? 

Pjesma je ispjevana lirskim desetercem, a ima karakter 
blagoslova* i zdravice.*“ Ritmičnost pjesme pojačavaju gradacije 
od 5. do 9. stiha; epiteti: pune stole, zlatnim dukatom, kao i anafore 
u četiri zadnja stiha. 

U toj su pjesmi glavni motivi: molitve Bogu za zdravlje i veselje, 
te dobar urod, u brdu vina, u polju žita. Zrnje žita je euharistijski 
simbol Kristove ljudske naravi. To je tumačenje prema Ivanovu 
evanđelju (12,24): Zaista, zaista, kažem vam, ako pšenično zrno 
ne padne u zemlju i ne umre, ostaje samo. Ako li umre, rodi veliki 
rod. Klasovi pšenice složeni s grozdovima označuju kruh i vino u 
pričesti. 

Vinova loza najživlji je biblijski simbol, a predstavlja odnos 
Boga i njegova naroda. Loza se najčešće spominje u svezi s 
vinogradom, koji je zaštićen i gdje Božja djeca (loza) napreduju i 
gdje ih Bog (vinogradar) prati svojom nježnom brigom. Vinograd 
Jahve nad Vojskama dom je Izraelov (...) Vinova loza je slika Crkve 
i simbol Krista, a značenje je dobila iz Njegovih riječi: (15) “Ja sam 
istinski trs, a Otac moj - vinogradar. (...) (5) Ja sam trs, vi loze. 
Tko ostaje u meni i ja u njemu, taj donosi mnogo roda. Uistinu, 
bez mene ne možete učiniti ništa. (...) (8) Ovim se proslavlja Otac 
moj: da donosite mnogo roda i da budete moji učenici. (...) (12) 
Ovo je moja zapovijed: ljubite jedni druge kao što sam ja vas ljubio! 


32. [sto, str. 140. 


ao Blagoslov je usmeno-retorički oblik vjerske provenijencije. Njime se izriču želje 


Bogu da blagoslovi: obitelj; sve ljude; sve moje neprijatelje; moje roditelje; sve 
siromašne; patnike, bolesnike i beskućnike; hranu i piće; rodbinu i domovinu itd. 


34. Zdravica je po svom postanku veoma stara. Govori se najčešće u svadbama. 


Česte su zdravice i u raznim drugim veselim prigodama, kao što su: imendani, 
rođendani, krstitke, svete pričesti, svete krizme, godišnjice brakova, uspješan 
završetak poslova itd. Zdravice se izgovaraju veselim i svečanim ritmom. Po 
formi su zdravice češće minijaturne (četiri-pet stihova). Međutim, neke zdravice 
imaju razrađenu fabulu. One se upućuju domaćinu (gazdi), slavljeniku ili 
nazočnima. Zdravicama se izriče želja za zdravljem, blagoslovom, srećom, 
blagostanjem itd. Ovisno o prigodi u kojoj se izvode zdravice imaju elemente: 
blagoslova, šale, drugih usmeno-retoričkih oblika i usmene lirike. 

39 Usp. Leksikon ikonografije, liturgike i simbolike zapadnog kršćanstva i Uvod 

u ikonologiju Radovana Ivančevića, (ur.), Anđelko Badurina, Kršćanska 

sadašnjost, Zagreb, 1990., str. 594. 


36 [sto, str. 585. 

(13) Veće ljubavi nitko nema od ove: da tko život svoj položi za 
svoje prijatelje. (...) (16) Ne izabraste vi mene, nego ja izabrah vas i 
postavih vas da idete i rod donosite i rod vaš da ostane te vam Otac 
dadne što ga god zaištete u moje ime. (17) Ovo vam zapovijedam: 
da ljubite jedni druge." (Iv 15, 1. 5. 8. 12. 13. 16. 17.). 

U sljedećoj pjesmi vinograd se spominje već u prvom stihu: 

Cvala ružica kraj vinograda, 

neokopana, neovezana, 

pod njom Marija Boga rodila, 

zaziva Anu, Anu dadilju: 

“Hoder mi, Ano, poljuljaj Boga, 

dat ću ti nješta, svilenu maramu, 

svilom vezenu, zlatom punjenu. 7 37 

U navedenoj je pjesmi u prvom stihu deminutiv od imenice 
ruža. Ružica je neokopana i neovezana cvala, a pod njom Marija 
Boga rodila. Pored navedenih epiteta tu su i sljedeći: svilenu 
maramu, svilom vezenu, zlatom punjenu. 

Kod drevnih Rimljana ruža je simbolizirala: pobjedu, ponos 
i slavodobitnu ljubav. U kršćanstvu crvena ruža simbolizira 
mučeništvo, a bijela ćudorednost. Prema svetom Ambroziju ruža je 
najprije rasla u raju bez trnja. Tek nakon pada prvih ljudi, ruža je 
dobila trnje, koje čovjeka sjeća na grijehe koje je počinio. Miomiris 
ruža podsjeća čovjeka na rajsku ljepotu. 5 

U hrvatskoj usmenoj književnosti čestje motiv bratca i sestrice: 

Grome ne gromi, gore ne lomi, 

u toj je gori moj bratac Miko, 

oblake svio, da kiša pada, 

da trava raste, da paun pase, 

da perje gubi, da Mara bere, 

na svilu niže i pod vrat veže. 

U kršćanskoj umjetnosti paun simbolizira besmrtnost, jer po 
pučkom vjerovanju paunovo meso ne trune. U tome smislu on se 
pojavljuje u prizorima rođenja Kristova. Stotinu očiju na paunovom 


37 Krešimir Mlač, Zlatna knjiga hrvatske narodne lirike, MH, Zagreb, 1972., str. 


l41. 


Usp. Leksikon ikonografije, liturgike i simbolike zapadnog kršćanstva i Uvod 
u ikonologiju Radovana Ivančevića, (ur.), Anđelko Badurina, Kršćanska 
sadašnjost, Zagreb, 1990., str. 516. 


Krešimir Mlač, Zlatna knjiga hrvatske narodne lirike, MH, Zagreb, 1972., str. 
140. 

repu predstavlja Crkvu svevidjelicu. Paunovo pero simbol je svete 
Barbare? i u svezi je s njezinim rodnim gradom Heliopolom.*! 

Sirotica je, također, čest motiv u hrvatskoj usmenoj lirici. Taj 
motiv nalazi se i u mnogim mitskim pjesmama o vilama koje su, po 
narodnome pripovijedanju, pomagale siroticama da priprave ruho 
za udaju i sl. 

Kata sjerota ne ima rušca, 

ne ima rušca ni miloga braca. 

Našla bi rušca u dobre druge, 

ne može braca za kim bi pošla. %? 

Emotivnost ovoga katrena pojačavaju deminutivi: rušca (u 
prva tri stiha) i braca u zadnjem stihu. 

U nekim križarskim pjesmama nalaze se sličnosti s drugim 
ophodnim pjesmama, primjerice:  jurjaškim,“*  filipovskim,** 


4 Barbara je rođena u 3. st. u Heliopolisu u Egiptu, ili u Nikoziji u Maloj AZiji. 


Odgojena je kod svoga oca, bogatoga poganina koji je silno volio i bojao se da 
će je netko oženiti i odvesti od njega. Zbog toga je za nju sagradio i bogato 
opremio kulu, gdje su čuvari motrili da joj se tko ne približi. Kada je Barbara 
saznala za kršćanstvo, pozvala je vjerskoga učitelja prerušenog u liječnika. 
Zavoljela je i prihvatila kršćanstvo. Za vrijeme očeve odsutnosti Barbara je 
radnicima zapovjedila da na kuli probiju i treći prozor. Kad se otac vratio ona 
mu je pripovijedala da duša prima svjetlo kroz tri prozora: Oca, Sina i Duha 
Svetoga. Zbog njezina kršćanstva otac se razjario i predao je vlastima koje 
je pak staviše na muke. Na njegov zahtjev vlasti su mu predale kćerku i on 
joj je odrubio glavu. Za povratka kući pogodila ga je munja. Zbog toga je sv. 
Barbara zaštitnica vojnika, topništva, ljevača topova i vatrogasaca, a zaziva se 
u pogibelji od nesretnoga slučaja i iznenadne smrti. Vidi: Marko Dragić, Advent 
u liturgiji i narodnoj kulturi Hrvata, Crkva u svijetu, Katolički bogoslovni fakultet 
Sveučilišta u Splitu, Split, 2008., br. 3, str. 414-440. 


Usp. Leksikon ikonografije, liturgike i simbolike zapadnog kršćanstva i Uvod 
u ikonologiju Radovana Ivančevića, (ur.), Anđelko Badurina, Kršćanska 
sadašnjost, Zagreb, 1990., str. 453. 


Krešimir Mlač, Zlatna knjiga hrvatske narodne lirike, MH, Zagreb, 1972., str. 
140-141. 


U okolici Karlovca, primjerice, na Dan sv. Jure seoski su mladići pjevali po selu 
i gradu. Jedan je mladić visoko nosio mladu zelenu brezu okićenu rupcem i 
šarenim papirima, dvojica su nosila kite brezovog granja, a Zeleni Jure bio je u 
košu ispletenom od prolistale vrbe, bukve i dr., dok je preko njega bilo poslagano 
brezovo kitje. Zeleni Jura je u jednoj ruci držao “veliku trnavku od šipka", a u 
drugoj ruci drveni mač. Skupina je mladića selom pratila Zelenog Jurja. Ponekad 
su Zelenoga Juru pratili tamburaši i s njim ulazili u dvorišta. Mladići koji su 
sudjelovali u jurjevskim ophodima zvali su se jurjaši, jurjevčani đurđari, Đure, a 
djevojke koje su bile sudionicama u tim ophodima nazivane su jurjašicama. Vidi: 
Marko Dragić, Apotropejski obredi, običaji i ophodi u hrvatskoj tradicijskoj kulturi, 
Croatica et slavica Iadertina, Sveučilište u Zadru, Zadar, 2007., str. 369-390. 
Vidi: Milovan Gavazzi, Godina dana hrvatskih narodnih običaja, III izdanje, 
Hrvatski sabor kulture, Zagreb, 1991., str. 66. 

ladarskim,* kraljičkim,** ivanjskim,*7 koledarskim i zvjezdarskim 
(betlemaškim).*? 

Ponekad Spasovo bude istoga dana kada i blagdan svetih 
Filipa i Jakova (3. svibnja) i tada se zajedno slave.“ 


ao Tragovi Lade opažaju se u mnogim slavenskim obrednim pjesmama. Po ruskoj 
i poljskoj tradiciji Lada je bila božica proljeća, mladosti, ljepote i plodnosti. 
Djevojke se po pripjevu u pjesmama “oj Lado, 0j" zovu ladarice, lade. Prema 
narodnim pričama ladarice hodaju svijetom od Jurjeva do Ivanja. Te su priče u 
suglasju s izrečenim drevnim obredima lada u Rusiji, Poljskoj i Litvi. Temeljem 
relevantne literature i motiva u pjesmama koje su zapisane kao i onima koje 
informanti na terenu i danas kazuju, može se ustvrditi da su se u Slavoniji i 
Hrvatskom zagorju ladarske pjesme izvodile na blagdane sv. Jure, sv. Filipa 
i Jakova, Duhova, sv. Ivana (24. lipnja) te za vrijeme sušnih proljetnih i 
ljetnih dana. Dakle, vremenski su gotovo istovjetno izvođeni ladarski obredi 
u Hrvatskoj kao u Rusiji, Poljskoj i Litvi. Vidi: Marko Dragić, Ladarice, kraljice 
i dodole u hrvatskoj tradicijskoj kulturi i slavenskom kontekstu, Hercegovina, 
godišnjak za kulturno i povijesno naslijeđe, br. 21, Mostar, 2007., str. 275-296. 


10 Kraljičke pjesme izvodile su djevojke o Duhovima (Dovima). Na taj je dan Isus 


Krist svojim učenicima podario Duha Svetoga i tako im dao moć govora na 
više jezika kako bi mogli po svijetu propovijedati Kristovu vjeru. Duh Sveti 
je u središtu kršćanskoga postojanja. Prema Ivanovu evanđelju “Duh je 
onaj koji oživljuje, a tijelo ne koristi ništa" (Ivan, 6, 63). Po Duhu Uskrsloga 
Gospodina “vjernici postaju jedno tijelo, jedan Duh u Kristu". Vidi: Marko 
Dragić, Ladarice, kraljice i dodole u hrvatskoj tradicijskoj kulturi i slavenskom 
kontekstu, Hercegovina, godišnjak za kulturno i povijesno naslijeđe, br. 21, 
Mostar, 2007., str. 275-296. 


Krijesovalje (ladarice, ivančice) bile su djevojčice koje su, na blagdan Ivana 
Krstitelja (24. lipnja), u skupinama od četiri, a negdje od osam ovjenčane 
vijencima od cvijeća išle po selima i pred kućama izvodile kolo i pjevale pjesme 
hvaleći gazdu i gazdaricu. Vijence su po završetku ophoda djevojke bacale u 
tekuću vodu vjerujući da će se udati onamo kuda vijenac otplovi. Vidi: Marko 
Dragić, Ladarice, kraljice i dodole u hrvatskoj tradicijskoj kulturi i slavenskom 
kontekstu, Hercegovina, godišnjak za kulturno i povijesno naslijeđe, br. 21, 
Mostar, 2007., str. 275-296. 


Uoči Tri kralja i sutradan navečer, kao i na Božić đaci su nosili zvijezdu od 
papira s pet ili sedam krakova. U nju su stavljali jednu ili dvije svijeće i na 
dugoj motki je nosili. Do četrdesetih godina dvadesetoga stoljeća bio je običaj 
u Slavoniji da i tri istočna kralja idu. Tri bi se mladića kao tri kralja obukli, 
jedan ili dva kao anđeli, jedan kao Bog, a jedan kao vrag, zatim jedan kao Eva 
i još jedan kao Adam. Odijela su im bila urešena i dragocjena. Idući kroz sela 
i varoši, pjevali su pjesme. Marko Dragić, Sveta tri kralja u hrvatskoj tradiciji, 
Crkva u svijetu 2007., Katolički bogoslovni fakultet Sveučilišta u Splitu, Split, 
2007., br. 1, str. 96-117. 


Uz taj blagdan vezuju se ophodi filipovčica koje zahvaljuju slavonskoj šumi jer 
se svako proljeće ponovno zeleni i svojom ljepotom nadahnjuje. Vidi: Marko 
Dragić, Ladarice, kraljice i dodole u hrvatskoj tradicijskoj kulturi i slavenskom 
kontekstu, Hercegovina, godišnjak za kulturno i povijesno naslijeđe, br. 21, 
Mostar, 2007., str. 275-296. 

8. SPASOVSKE PROCESIJE 


Procesija je vjerska povorka koja ide s jednoga na drugo 
mjesto ili se, obilazeći, vraća na polazno mjesto. U procesiji se 
uvijek nosi neka sakralna stvar ili znak. U kršćanstvu se procesije 
javljaju nakon što su kršćani dobili slobodu u 4. st., kada su se u 
Rimu svakodnevno u drugoj crkvi sakupljali vjernici i potom kretali 
prema crkvi u kojoj će se održati euharistijska liturgija. U 11. i 
12. st. procesije su se održavale u deambulatoriju,?% posebnom 
dijelu crkve. U srednjovjekovlju su posebno bile razvijene procesije 
s relikvijama kršćanskih mučenica i mučenika. U 16. st. najčešće 
su bile euharistijske procesije s hostijom u pokaznici.“! Na čelu 
procesije je križ, slijede djeca, pa muškarci, zatim svećenici, niži 
po časti, iza njih viši, te najčasniji koji nose sakralni predmet. Na 
kraju povorke su žene.?? 

U splitskom i kaštelanskom kraju procesije su se nazivale 
rogacijuni (rogacjuni),"* u bokokotorskom kraju rogazioni,"“ a u 
poljičkome procesijuni.?? 


50 Deambulatorij - ophodni prolaz koji kruži oko svetišta ili apside. Katkad je 
s perifernim vijencem kapela. Redovit je u sakralnoj romaničkoj i gotičkoj 
arhitekturi. Usp. Leksikon ikonografije, liturgike i simbolike zapadnog kršćanstva 
i Uvod u ikonologiju Radovana Ivančevića, (ur.), Anđelko Badurina, Kršćanska 
sadašnjost, Zagreb, 1990., str. 199. 


Pokaznica (ostenzorij, monstranca) izvorno je označavala svaku posudu u kojoj 
se izlažu svete moći. Poslije je taj naziv ograničen na prozirnu spremnicu u 
kojoj se izlaže posvećena hostija. Usp. Leksikon ikonografije, liturgike i simbolike 
zapadnog kršćanstva i Uvod u ikonologiju Radovana Ivančevića, (ur.), Anđelko 
Badurina, Kršćanska sadašnjost, Zagreb, 1990., str. 464-465. 


Usp. Leksikon ikonografije, liturgike i simbolike zapadnog kršćanstva i Uvod u 
ikonologiju Radovana Ivančevića, (ur.), Anđelko Badurina, Kršćanska sadaš- 
njost, Zagreb, 1990., str. 487-488. 


Rogacijun - procesija s molitvama za polje. 


S1 


52 


53 


54 Naziv rogazioni dolazi od talijanske riječi koja znači blagoslov mora, šuma i 


polja. Na Sv. Vicenac smo odili na rogazione. Kad su rogazioni bili na Muo ćahu 
blagosivljat mreže i more. Kad bi pasavala procesija sa lancanom od crkvene 
bandijere doticali su mreže a križ su stavljali u tri krat u more a kampane 
su zvonile. U Tivtu, Mrčevcu, Bogdašićima i Kavču vezivali su arkulić o pas i 
blagosivljenom vodicom bi posipali intradu i sve oko kuće. Intrada bi bila sva 
ta polja odnosno vrtovi koji su zasađeni maslinama, pamidorom, krastavcima. 
Blagosivljali bi i šumu i to svi seljani koji bi išli sa arkulićem a arkulić je jedna 
posuda od terakote u koju bi punili svetu vodu i blagosivljali intradu. Iva Brguljan 
zapisala je u Kotoru 2006. godine od Sonje rođ. Brguljan Nikolić. Rkp. FF 
Mostar, 2006., D. 

Frano Ivanišević, Poljica, narodni život i običaji, reprint izdanja JAZU iz 1906. i 
neobjavljena građa, Književni krug Split, Split, 1987., str. 453. 

Od 1945. do 1952. godine vlasti su zahtijevale odobrenja za 
održavanje procesija, često ih odbijajući ili sa zakašnjenjem dajući 
odobrenja. Od 1952. godine sve su procesije izvan crkvenoga 
prostora zabranjene. 


8.1. Blagoslov polja na Murteru 


Na Murteru se blagoslov polja obavlja dva puta godišnje: 
na blagdan Velikog križa (Spasovo) i prvoga petka u ožujku. Do 
odgode bi došlo samo ako bi bilo nevrijeme. U takvim slučajevima, 
blagoslov bi se obavio prvoga idućega petka, za lijepoga vremena. 
Nekoć se svaki petak u mjesecu ožujku poštivao kao mali blagdan, 
pa bi tim danima narod obavljao svoje redovite poslove, ali se nisu 
obavljali teški poslovi kao što je kopanje zemlje. 

Procesija bi krenula nakon mise ispod vrta put Raduča 
i onda put Slanice. Na čelu procesije bio bi križ, a iza njega su 
išli muškarci, zatim pjevači, pa svećenik, a iza njega ostali svijet. 
Obred blagoslova polja na Modravanu počeo bi isto tako u crkvi sa 
svetom misom, poslije koje bi narod krenuo na Hraminu. Vlasnici 
brodova bi ih već čekali. Nakon što bi se svi ukrcali, brod s križem 
i pjevačima išao bi prvi, a svi ostali brodovi za njima u uvalu Luka. 
Za to vrijeme svijet bi na brodovima molio krunicu, pjevao vjerske 
pjesme i veselio se.?$ 


8.2. Velika poljička procesija za zdravlje polja 


Poljičani Spasovo nazivaju Križi ili Spasovdan. U poljičkom 
kraju na taj dan su velike procesije za zdravlje polja. Narodna je 
izreka Križi, koze striži. U nekim poljičkim selima gaštalci ili župani 
bratovština nosili su križeve i barjake u procesijama. 

Narodno je vjerovanje ako na taj dan padne kiša da je nesretna, 
jer dugo neće ponovno pasti, te da će opet morati biti procesije 
kako bi kiša pala.?7 


56. Ivona Tolić zapisala je 2008. godine na Murteru. Kazao joj je Vitomir Mudronja, 


Murter (rođ. 1927.). Rkp. FF, Split. 2008., E. 
Frano Ivanišević, Poljica, narodni život i običaji, reprint izdanja JAZU iz 1906. i 
neobjavljena građa, Književni krug Split, Split, 1987., str. 453. 

8.3. Sućurski rogacijuni 


U Sućurcu bi se tri dana užežin* blagdana Križi, ranom zorom 
održavao blagoslov poja, rogacijuni. Krenulo bi se u pet ujutro. 
Prvi blagoslov bio je, otprilike, na sjeverozapadnom kantunu 
današnjega Jadranova igrališta.?? Tu% bi sustigli i oni što bi malo 
kasnili, pa iako bi se bokun$! mrmočalo%# na njih, krenuli bi svi 
skupa put Vele meje. Cijelim putem pjevači bi pjevali litanije, a 
narod bi odgovarao: “Pomiluj nas" ili “Moli za nas". 

Kako je put bio dug, tako bi se u stanci litanija poveo 
poljodjelski razgovor. Gledalo se najviše u masline, onda je li 
vinograd nosi rod, pa bi se divili mladoj verduri: bižima, bobu, 
krumpirima, luku, kapuli itd. Vlasnici zemlje uz koje bi trebala 
proći procesija natjecali bi se prethodni dan tko će bolje okopat, 
potakjat,% sumporat i slično. Djeca su putem brala poljsko cvijeće, 
kojega nije falilo,** pa su dok bi se držao blagoslov okitili glavni križ 
koji je predvodio procesiju. 


8.4. Splitski rogacijuni 


Rogacjuni su tri posna, molitvena dana prije Spasova. 
Obnašaju se procesije i blagoslov polja. Prvoga dana procesija bi 
krenula iz Svetoga Križa i, moleći se, stigla bi do crkve na Pojišanu. 
Ondje bi svećenik rekao nekoliko misa, a onda bi se odmorili koji 
sat, te bi istim putem krenuli natrag do crkve Svetoga Križa, a 
potom svojim kućama. 

Za vrijeme odmora narod je doručkovao, a trgovci bi tih dana 
iskorištavali priliku za zaradu, te bi došli sa svojim stolovima da 
prodaju bombone, voće namazano medom, naranče, jabuke ili 
kolače. Oni koji su imali mogućnosti da se počaste, to bi i učinili. 

U rogacjunima su stare žene nosile na glavi svakakvoga 
cvijeća pomiješanog s ljekovitim travama, pa je procesija mirisala 


58 
59 
60 
61 
62 
63 


Užežin - prije, uoči. 

Jadranovo igralište i Vela meja - dijelovi Kaštel Sućurca. 

Sućurani kažu tot. 

Bokun (tal. boccone) - komad, zalogaj, malo. Bratoljub Klaić, str. 185. 
Mrmočat - mrmljati. 

Takja - drvo uz koje se veže loza. 

54 Falit - nedostajati. 


55. Ivana Barić zapisala je u Kaštel Sućurcu, 2008. godine. Kazala joj je Dragomila 


Sokol. Rkp. FF, Split, 2008, S. 

po kadulji i ružmarinu, a moralo je to isto cvijeće trajati sva tri 
jutra u rogacjunima. 

Drugi dan, umjesto na Pojišan, išlo bi se na Poljud, a treći dan 
na Sustipan te bi time završili rogacjuni.$ 


9. PROSNI DANI U SUBOTIČKOJ BISKUPIJI 


Za vrijeme Prosnih dana, ponedjeljkom, utorkom i srijedom 
uoči Uzašašća Hrvati katolici u Subotičkoj biskupiji od Boga mole 
za svu ljetinu: za žito, ječam, sijeno i za svu drugu ljudsku i stočnu 
hranu. Nekoć se misa služila u šest sati ujutro, a potom bi išla 
procesija s Križom i barjacima pod Raspeća u selu. Prvi dan išla 
je procesija pod Brdo, pod Raspeće na Medanu; drugi dan pod 
Raspeće kod Svetoga Ivana, na kraj drugoga sokaka; treći dan se 
išlo pod Kozonjino raspeće ispred Kalvarije. Cijeloga puta molila 
se litanija Svima Svetima. Ta litanija molila se triput kroz godinu: 
na Svisvete, svršetak Stare godine i na Prosne dane. Kad se dođe 
pod Raspeće, župnik sveti i kadi tamjanom. Tko je htio, klečeći je 
obilazio oko raspeća. 

Poslije mise radili su se gotovo svi poslovi,7 jedino žene nisu 
voljele prati jer se vjerovalo da će se poderati odjeća koja se pere 
na taj blagdan.% 


10. PASTIRSKE SVEČANOSTI 


Spasovo je pastirska svečanost i odvijala se bez obzira na ophod 
križara. Pastiri su na taj blagdan od svojih gazdarica dobivali obilje 
sira, jaja, mesa, pića i drugih namirnica. Tim darovima pastiri su u 
polju priređivali gozbu. Na Krku je blagdan Sensa, a karakterizirale 
su ga utrke mladića. Pobjednici su dobivali cijelu hrpu sireva. U 
nekim su krajevima, primjerice na Krku i u Slavoniji, pastiri šarali 
prutove izrezivanjem kore, pa i bojenjem. U Slavoniji je svakoj kravi 


56 Aniti Zagorac 2008. godine kazao je u Splitu spomenuti Špiro Jelaska. Rkp. FF, 


Split, 2008., Z. 


U Mačvi, od Velikoga četvrtka do Spasovdana, u sve četvrtke nitko nije smjeo 
orati, kopati, tkati, prati, tjerati kola. Slobodan Zečević, Elementi naše mitologije 
u narodnim obredima uz igru. Izdanja muzeja grada Zenice, Radovi V, Zenica, 
str. 125-128. 


Ruža Silađev, Prosni dani, Zvonik, katolički list, br. 151, (datum nije naveden) 
u: http:/ /www.zvonik.rs/arhiva/151/okonas.html (3. siječnja 2009.). 

bio namijenjen po jedan takav štap koji je stajao zataknut na kapiji. 
Tim štapovima udarane su krave kad pođu na pašu. 9 

U Slavoniji su pastiri izlazili na zajedničke pašnjake. Posebna 
je čast pripadala onome tko je prvi izišao na pasište i na njemu 
ostao posljednji. Taj se pastir cijelu godinu zvao loncogreb. 7% 

U Kreševu u Bosni i Hercegovini, nekoć se na Spasovo 
običavalo stadu narezivati uši — stavljati zareze na uši kako bi se 
raspoznavale ovce i koze. To se činilo kada su domaćini imali po 
stotine ovaca i koza. Svaki je domaćin imao svoj znak pa otuda 
izreka Pozna ga po uvu. Taj dan pastirima se pripravlja svečanija 
užina, a za vrijeme užine u šumi pastiri se polijevaju mlijekom. U 
tom je kraju Spasovo čobanski"! blagdan i čobanija se pogađa od 
Spasova do Lučin dana.7? 

U trogirskom kraju na Spasovo, pastirima su se darivali sir 
i vino. Pastiri su vinom polijevali vunu ovaca, da bi ovce bolje 
napredovale. 75 

Na Dubravama kraj Stoca nekoć je bio običaj da se na 
Spasovdan kolje nešto živo, i na taj dan bi se janjci bilježili, uši bi 
im se zarezivale škarama kako tko hoće. Srbi su čvarovali,7* ali su 
i neki Hrvati uz njih to prihvatili. Tko je imao puno ovaca, odredio 
bi jedan dan u tjednu kad se ne bi klale ovce niti bi se ispod njih 
đubre izbacivalo. To se radilo vjerujući da će se tako stada zaštititi 
od vukova ili bolesti. To je bio zavjet koji svoje podrijetlo baštini iz 
drevnih vremena kada su se prinosile žrtve. 

U Hodovu, u stolačkome kraju, za Spasovo bi se klalo bravče 
ili se samo narezivao ovcama biljeg7* na ušima, kako bi se na taj 
dan pustila krv. Dijelovi ušiju koji su otkinuti morali su se prosuti 
na mravinjak ili u mlado žito. Na taj dan je još bio običaj da se 
mora zaklati nešto od stoke jer se vjerovalo da će tada godina 


89 Milovan Gavazzi, Godina dana hrvatskih narodnih običaja, III. izdanje, Hrvatski 


Sabor kulture, Zagreb, 1991., str. 68-69. 


70 Isto, str. 68. 

72 


Čoban - pastir. 
Augustin Kristić, Crkveno-narodni običaji Kreševa (posebno otisnut otisak iz 
“Dobrog pastira", god. VII, Sarajevo, 1956., str. 17. 


Tereza Karabatić zapisala je 2008. godine u Vrsinama kod Trogira. Kazala joj je 
Kaja Ćarija (rođena 1928. god. u Seget Vranjici, živi u Trogiru), Rkp. FF, Split, 
2008., E. 


Čvarovati - čarati, bajati. 


73 


74 
19 Mariji Brać ispričala je na Dubravama kod Stolca Cvija Brać (djev. Pazin) rođ. 
1942., Rkp. FF, Mostar, 2007., D. 


ZA Biljeg — znak za raspoznavanje. 

biti uspješna. U Ljucima je bio dernek.“ Posjećivala se rodbina i 
prijatelji te se u popodnevnim satima išlo u Ljuca na Bunarić. 79 


10.1. Kićenje stoke 


U vareškom je kraju, primjerice, bio običaj uoči Spasova da 
pastiri koji su gonili stoku na pašu u okolna brda u šumu, od 
prvoga proljetnog cvijeća naprave vjenčiće koje su stavljali na stoku; 
kravama i volovim' oko rogova, a ovcama oko vrata. Navečer bi tako 
nakićenu stoku dotjerali nazad u selo. Sutradan bi na Spasovo 
nosili u šumu dobar ručak, igrali se pastirskih igara i ručavali. 
Potom bi pomuzli krave, međusobno se polijevali mlijekom i molili 
se Bogu da tako bude i dogodine. 7? 


11. ZAVJETNA MISA 


VuK je u tradiciji Južnih Slavena i nekih drugih indoeuropskih 
naroda demonska životinja. U Hrvata su uz vuka vezani obredi: 
vukarski, vučarski i vukovi. Ti su običaji veoma stari, a u današnje 
vrijeme gotovo su iščeznuli. Do pedesetih godina 20. stoljeća 
izvodili su se u jesensko i zimsko doba kada su vukovi napadali i 
blago i ljude. 

U kršćanskoj je tradiciji legenda o svetome Franji i vuku koji 
je činio mnoga zla u okolici Gubbija. Sveti Franjo je vuka nazvao 
bratom vukom i zauzeo se za njega kao Božje stvorenje koje ne zna 
bolje činiti te se angažirao da ga pripitomi.*% Vitomir Belaj navodi 
da vukovi u hrvatskoj tradiciji pripadaju i svetome Juri jer ih on 
može usmjeravati.?! 

Polovicom dvadesetoga stoljeća u brdskim metkovskim 
krajevima narod se većinom bavio stočarstvom. U brdskom dijelu 
župe pojavili su se vukovi i pravili su mještanima velike štete. Ni 


77 
78 


Dernek tur. — sajam, vašar, skup, sastanak, veselje. 

Kristini Aleksić 2008. godine kazala je Nada Aleksić (djev. Palameta, rođena je 
1950. godine u Prenju). Pohađala je nekoliko razreda osnovne škole. Sa svojom 
obitelji sada živi u Hodovu. RKp. FF Mostar, 2007., D. 

Katarina Pejčinović zapisala je u srpnju 2007. godine od Jelene Rodić i Kazimira 
Džoje. Rkp. FF, Mostar, 2007., D, str. 57. 

Leksikon ikonografije, liturgike i simbolike zapadnog kršćanstva i Uvod u 
ikonologiju Radovana Ivančevića, uredio Anđelko Badurina, Kršćanska 
sadašnjost, Zagreb, 1990., str. 588. 


Vitomir Belaj, Hod kroz godinu, Golden Marketing, Zagreb, 1998., str. 190. 

lovci, ni hajke na vukove nisu mnogo pomagali. Narodu dojadilo te 
se utekoše zagovoru sv. Ivana Krstitelja, svojega zaštitnika. 

Tada su se mještani Dragovije*? dogovorili sa svojim župnikom 
don Franom Begom kako će učiniti zavjet da uoči Spasova na 
Dragoviji bude zavjetna sveta misa s nakanom da Bog očuva 
njihova stada od vukova. 

Kako su se dogovorili, tako su pred Spasovo i učinili. Misa 
je bila, ne samo tu godinu nego je od tada misa uoči Spasova na 
Dragoviji svake godine. Od tada vukovi više nisu klali ovce. Misa se 
služi i sada, kad ovaca gotovo i nema. 


ZAKLJUČAK 


Spasovski obredi, ophodi i običaji idu u onu kulturnu baštinu 
koja je nedostatno istražena i koju je prekrila koprena zaborava. 
Malobrojni su i podatci o negdašnjim raznovrsnim običajima kojima 
se slavilo Uzašašće Gospodinovo. Ta je crkveno-pučka kulturna 
baština ostala u sjećanjima rijetkih kazivača na terenu, a u nekim 
krajevima sačuvali su se samo blijedi odsjaji. 

Usmena književnostikulturna tradicija imaju najveće značenje 
u očuvanju vjerskoga i nacionalnoga identiteta. Opći je trend u 
svijetu čuvanje nematerijalne kulturne baštine (usmene predaje, 
običaja, obreda, tradicijskih obrta), koja je prema UNESCO- 
ovoj Konvenciji iz 2003. godine ključni segment prepoznavanja i 
definiranja kulturnih identiteta koji su osobito ugroženi. 

Mnogobrojne je usmeno-književne primjere kao i obrede, 
ophode i običaje prekrila koprena zaborava. Uzroci tomu su 
višestruki. Ponajviše su to devetstoljetne patnje, progoni i 
stradanja Hrvata. Tijekom svih tih surovih stoljeća nenarodne su 
vlasti htjele iskriviti ili zatrti narodno pamćenje. Međutim, naši su 
pređi dostojanstveno sačuvali golem broj duhovnoga tradicijskoga 
blaga, koje zorno svjedoči život naših praotaca i pramajki; i naš 
je odnos spram tradicije prije svega civilizacijski odnos s davno 
upokojenim nam predcima. Stoga je neophodno izvorno snimati 
našu tradicijsku baštinu. Pri tome ne smijemo vjerovati često 
uvriježenim pogrješnim mišljenjima kako su kazivači nepismeni 
i da žive u zaostalim krajevima. Naprotiv, velik je broj visoko- 


82 Dragovija je brdo iznad Vida kod Metkovića. 


85 Volarević, Željko, Što je to Vučindan i zašto je tada misa na Dragoviji?, List župe 
Gospe Snježne, br. 8, Vid, lipanj, 2004. 

obrazovanih ljudi, sveučilišnih profesora, akademika, liječnika, 
svećenika, akademskih slikara i drugih intelektualaca koji pamte i 
pripovijedaju iznimno vrijedne primjere hrvatske duhovne baštine. 
Mnoge djevojke i mladići, također, izvrsni su kazivači hrvatske 
duhovnosti. 

Hrvatska kulturna baština zorno svjedoči o dubokoj 
ukorijenjenosti Hrvata u zapadnoeuropsku civilizaciju. Ta se 
duhovnost milenijima prenosi hrvatskim jezikom i prava je riznica 
filološkoga, etnološkoga, antropološkoga, teološkoga, povijesnoga i 
drugoga blaga. 


THE ASCENSION IN THEOLOGY AND CULTURAL HERITAGE OF 
THE CROATS 


Summary 


The Ascension is a Christian feast observed on the 40th day 
after Easter, always on Thursday, when Christ's Ascension into 
heaven is celebrated. By ascending into heaven Christ saved the 
mankind. Thats why that feast is also called in Croatian language 
“Spasovo" meaning “Salvation Day". In Croatian cultural heritage 
the Ascension Day is characterized by the Ascension processions, 
with the so called bearers of the cross (križari/križarice) mentioned 
for the first time in Bakar at the beginning of the 17th century. 
The processions would start at the break of dawn with the purpose 
of consecrating the fields, taking place on Monday, Tuesday and 
Wednesday on the eve of the Ascension Day, and those days were 
called the Days of the Cross. The processions were forbidden in 
1952 by the Communist authorities. 

People also observe that day as a pastoral feast so that pastoral 
celebrations, rites and customs are common. Long before, the 
youth of Slavonia would celebrate that feast by singing, dancing 
and rejoicing. 

Although the Ascension Day is a very important holiday in 
Croatia and although Croatia was rich in all kinds of customs and 
celebrations, these customs have not considerably attracted the 
ethnologists, anthropologists and philologists' attention. Therefore, 
in this work the author mostly uses the actual authentic field- 
records. 

Key words: Jesus Christ, apostles, miracles, Ascension, folk 
rites, processions and customs, oral lyrical ritual songs. 

